钦定古今图书集成/明伦汇编/氏族典/第271卷 > 王晦
## 钦定古今图书集成/明伦汇编/氏族典/第271卷 > 王晦

按《金史王晦传》：“晦字子明，泽州高平人。中进士，调长
葛主簿，有能声，察廉除辽东路转运司都勾判官，转
北京转运户籍判官，累除签陕西西路按察司事，改
平凉治中，召为少府少监，迁户部郎中。贞祐初，迁霍
王傅，守顺州，迁翰林侍读学士。顺州降，晦被执不肯
降，遂就死。录其子汝霖为笔砚承奉。”